יהלי כהן

יהלי לאה כהן (נולדה ב-28 בינואר 2002) היא כדורגלנית ופסנתרנית ישראלית, המשחקת בעמדת הבלמית והמגינה בהפועל קטמון ירושלים מליגת העל ובנבחרת ישראל. כהן החלה לשחק כדורגל בגיל 9, במסגרת ליגת השכונות של הפועל קטמון ירושלים. לאחר שנה במסגרת זו, במהלכה גם אותרה לסגל הזהב של נבחרות ישראל הצעירות, הצטרפה לקבוצת הילדות של המועדון, שם שיחקה בעונות 2012/3-2013/14. בעונות 2014/15-2018/19 שיחקה בקבוצת הנערות של הפועל קטמון ירושלים, עמה זכתה באליפות המדינה לנערות בעונת 2016/17, ובגביע המדינה לנערות בעונת 2018/19. בעונת 2017/18 הצטרפה לאקדמיה לכדורגל בנות, שבזמנו החזיקה קבוצה בליגת העל לבוגרות. בעונה זו, כאשר היא בת 15-16, השתתפה כהן ב-11 משחקים בליגת העל במסגרת האקדמיה, ובעונה העוקבת ב-13 משחקים. במקביל במשך שתי עונות אלו התאמנה ושיחקה במסגרת גביע המדינה לנערות בקבוצת הנערות של הפועל קטמון ירושלים - שירה בנקי. בעונת 2019/20, כאשר רצתה להמשיך לשחק כדורגל בוגרות, ובהיעדר קבוצת נשים בוגרות במועדון הבית שלה, עברה כהן לשחק במדי מכבי בנות עמק חפר, שם צברה 13 הופעות בליגת העל, והופעת בכורה בגביע המדינה. בעונת 2020/21 עברה כהן לאס"א תל אביב, שם שותפה פחות, וצברה 4 הופעות בליגת העל, 3 הופעות בגביע המדינה, ושתי הופעות בגביע אתנה. בעונת 2021/22 חזרה כהן למכבי בנות עמק חפר, כשהפעם היא זוכה ליותר קרדיט, ומשותפת 23 פעמים במסגרת הליגה, 3 פעמים בגביע המדינה, ופעמיים בגביע אתנה. בסיום העונה זכתה כהן בתואר שחקנית ההגנה של העונה. לקראת עונת 2022/23, עם עלייתה של הפועל קטמון ירושלים לליגת העל, שבה כהן למועדון בו החלה את דרכה בכדורגל. כהן שיחקה ב-22 משחקים בליגת העל, כבשה שער בכורה בקריירת הבוגרות בפנדל מול הפועל פתח תקווה, והקבוצה הפתיעה וסיימה במקום השני בליגה בעונת הבכורה שלה בליגה. בנוסף צברה כהן 2 הופעות נוספות בגביע המדינה, ושתי הופעות בגביע אתנה. בעונתה השנייה בקבוצה הופיעה 19 פעמים בליגת העל, 3 פעמים בגביע המדינה, ופעמיים בגביע אתנה, כשהקבוצה מסיימת פעם נוספת במקום השני בליגת העל, מגיעה לחצי גמר הגביע, וזוכה בגביע אתנה. כהן הופיעה 3 פעמים במדי נבחרת ישראל בכדורגל נשים עד גיל 16. היא ערכה את הופעת הבכורה שלה במדי הנבחרת ב-26 באפריל 2017, בניצחון 1:0 על רומניה, בטורניר הפיתוח לנערות עד גיל 16. בהמשך צברה 5 הופעות במדי נבחרת ישראל עד גיל 17, ו-3 הופעות במדי הנבחרת הצעירה עד גיל 19. כהן ערכה את הופעת הבכורה שלה בנבחרת הבוגרת ב-11 באפריל 2023, בהפסד 2:0 מול נבחרת הונגריה במשחק ידידות. שחקנית ההגנה של העונה, ליגת העל: 2021/22 גביע אתנה: 2023/2024 יהלי כהן, באתר ההתאחדות לכדורגל בישראל יהלי כהן, באתר Soccerdonna (בגרמנית) יהלי כהן, באתר FootballDatabase.eu פרופיל, באתר ההתאחדות לכדורגל בישראל "מגיל 9 החלום זה אליפות עם הפועל י-ם", באתר ערוץ הספורט, 23 ביולי 2023 ליאור ברטל, ‏יהלי כהן חזרה להפועל ירושלים, שתקעה יתד בליגת העל לנשים בכדורגל: "בשנים הקרובות גם נזכה בתארים", באתר דבר העובדים בארץ ישראל, 8 במאי 2023 בלמית קלאסית - וידאו מעמוד הפייסבוק של ההתאחדות לכדורגל בישראל כתבת וידאו ממגזין Zone של One כתבה מחדשות 12, 17.6.2020 ראיון עם יהלי כהן לסיכום עונת 2023/24 בפודקאסט הקטמוניות, אתר הזרמת האודיו ספוטיפיי פלאביה שחקנית וזרת העונה, אלמסרי התגלית, באתר ONE‏, 11 במאי 2022 יאיר צוקר, ‏פלאביה נבחרה לשחקנית העונה של ארגון שחקני ושחקניות הכדורגל, אלמצרי התגלית, באתר דבר העובדים בארץ ישראל, 11 במאי 2022 איתי קאשי, ‏שבה הביתה: יהלי כהן חתמה בהפועל ירושלים, באתר ערוץ הספורט, 3 ביוני 2022 הפועל קטמון ירושלים - הפועל ע' פ"ת - ליגת העל לנשים מחזור 20 - 16.3.2023 - תקציר, נבדק ב-2023-07-18 ליאור ברטל, ‏יהלי כהן חזרה להפועל ירושלים, שתקעה יתד בליגת העל לנשים בכדורגל: "בשנים הקרובות גם נזכה בתארים", באתר דבר העובדים בארץ ישראל, 8 במאי 2023 ההתאחדות לכדורגל בישראל - שחקן נבחרת, באתר www.football.org.il ההתאחדות לכדורגל בישראל - עמוד משחק, באתר www.football.org.il